ÚRAD VLÁDY SLOVENSKEJ REPUBLIKY
                sekcia vládnej legislatívy
 					 	
Na rokovanie vlády SR
Dňa 25. januára 2006
K materiálu 932/2006
K bodu č. 11
 								 
S T A N O V I S K O
 
k návrhu nariadenia vlády Slovenskej republiky o technických požiadavkách na priestor pre obsluhu, prístup k miestu vodiča, dverám a oknám poľnohospodárskych kolesových traktorov a lesných kolesových traktorov  – k novému zneniu

I.
Návrh nariadenia vlády Slovenskej republiky o technických požiadavkách na priestor pre obsluhu, prístup k miestu vodiča, dverám a oknám poľnohospodárskych kolesových traktorov a lesných kolesových traktorov  vypracovalo Ministerstvo dopravy, pôšt a telekomunikácií Slovenskej republiky na základe splnomocňovacieho ustanovenia § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a na vykonanie § 5 ods. 26, § 6 ods. 16 a § 7 ods. 19 zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov  a na rokovanie vlády Slovenskej republiky ho predkladá minister dopravy, pôšt a telekomunikácií Slovenskej republiky Pavol Prokopovič.

II.

Predloženým návrhom sa do právneho poriadku Slovenskej republiky preberá smernica Rady 80/720/EHS z 24. decembra 1980 o aproximácii právnych predpisov členských štátov týkajúcich sa priestoru pre obsluhu, prístupu k miestu vodiča, k dverám a oknám poľnohospodárskych a lesných traktorov  v znení smernice Rady 82/890/EHS, smernice Komisie 88/414/EHS a smernice EP a Rady 97/54/ES. 

III.

Predmetný návrh bol prerokovaný v Legislatívnej rade vlády Slovenskej republiky dňa 16. decembra 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované (7 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o technických požiadavkách na priestor pre obsluhu, prístup k miestu vodiča, dverám a oknám poľnohospodárskych kolesových traktorov a lesných kolesových traktorov  v predloženom znení schváliť.

Bratislava 23. januára 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy